Diari Oficial de la Generalitat Valenciana


Sumari del DOGV 4528, del 23-06-2003 (2003/7181)

RESOLUCIÓ de 26 de maig de 2003, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU la realització de la instal·lació d'una línia aèria trifàsica a 20 kV, conductor LA-56, des de suport conversió aerosubterrani fins a suport d'estrella existent de la LAMT L-Sant Mateu de la ST Benicarló, als termes municipals de Benicarló i Càlig (Castelló), expedient ATLINE/201/52, projecte d'Iberdrola 359/00.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/7181


Data del document
:   26-05-2003

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Benicarló
    * Càlig
    * indústria elèctrica
    * instal·lació hidroelèctrica
    * empresa privada

RESOLUCIÓ de 26 de maig de 2003, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU la realització de la instal·lació d'una línia aèria trifàsica a 20 kV, conductor LA-56, des de suport conversió aerosubterrani fins a suport d'estrella existent de la LAMT L-Sant Mateu de la ST Benicarló, als termes municipals de Benicarló i Càlig (Castelló), expedient ATLINE/201/52, projecte d'Iberdrola 359/00. [2003/7181]
  
Tramitat l'expedient incoat a la Unitat d'Energia i Mines d'este Servei Territorial a instància d'Iberdrola Distribución Eléctrica, SAU, amb domicili a Castelló, av. Germans Bou, 239, en què se sol·licita autorització i declaració, en concret, d'utilitat pública, per a l'establiment d'una línia aèria trifàsica a 20 kV, conductor LA-56, des de suport conversió aerosubterrani fins a suport d'estrella existent de la LAMT L-Sant Mateu de la ST Benicarló, als termes municipals de Benicarló i Càlig, província de Castelló, i vists els preceptes de la Llei 54/1997, de 27 de novembre, del Sector Elèctric, i també el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, sobre expropiació forçosa i sancions en matèria d'instal·lacions elèctriques.
  
Vist el projecte presentat, subscrit per un tècnic competent i visat pel col·legi oficial corresponent.
  
Vist que la sol·licitud d'Iberdrola Distribución Eléctrica, SAU va ser sotmesa al tràmit d'informació pública, tot publicant-se anuncis en el Diari Oficial de la Generalitat Valenciana de data 19 d'abril de 2001, el Butlletí Oficial de la Província de 7 d'abril de 2001, en el Mediterráneo de 16 de març de 2001, i al tauler d'anuncis de l'Ajuntament de Benicarló i Càlig, i que hi consta certificat d'exposició al tauler d'anuncis durant el període preceptiu.
  
Vist que s'ha tramitat la separata als organismes afectats, Ajuntament de Benicarló i Càlig, Electra del Maestrazgo, Ministeri de Foment, Conselleria de Medi Ambient i Confederació Hidrogràfica del Xúquer.
  
Este Servei Territorial d'Indústria i Energia, a proposta de la unitat competent, resol:
  
1r. Autoritzar a Iberdrola Distribución Eléctrica, SAU l'establiment d'una línia aèria trifàsica a 20 kV, conductor LA-56, des de suport conversió aerosubterrani fins a suport d'estrella existent de la LAMT L-Sant Mateu de la ST Benicarló, als termes municipals de Benicarló i Càlig (Castelló).
  
1.1 La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres, necessaris per a la realització de les obres de les instal·lacions.
  
2n. Desestimar l'al·legació del senyor Juan Bautista Marzal Fores, en no correspondre a este organisme la valoració dels perjudicis assenyalats.
  
3r. Desestimar l'al·legació de la senyora Mª Carmen Villanueva Romero, en no presentar alternativa al traçat de la línia que acredite el compliment conjunt de les condicions establides en l'apartat 2 de l'article 161 del Reial Decret 1.955/2000.
  
4t. Acceptar l'acord de la senyora Encarnación Amat Esteller i Iberdrola Distribución Eléctrica, SAU, respecte de la nova ubicació del suport número 4 segons plànol 60009-02 de l'annex modificador del projecte.
  
5é. Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
6é. Aprovar el projecte d'execució d'acord amb el Decret 1.955/2000, d'1 de desembre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'este Servei Territorial, tot adjuntant certificat tècnic de la instal·lació, a efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a l'execució, el compliment dels condicionats que han sigut establits per l'Ajuntament de Benicarló, Ajuntament de Càlig, Conselleria de Medi Ambient, Electra del Maestrazgo, SA, Ministeri de Foment i Confederació Hidrogràfica del Xúquer, els quals es traslladen en document annex.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Indústria, Comerç i Energia (c/ Colom, 32 € 46404 València), en el termini d'un mes, comptat a partir de l'endemà de la notificació de la present resolució, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.92), en la redacció que en fa la Llei 4/1999, de 13 de gener (BOE 12, de 14.01.99).